
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2023)0209),
–	tekintettel az Európai Unió működéséről szóló szerződés 294. cikkének (2) bekezdésére, 173. cikkének (3) bekezdésére és 322. cikke (1) bekezdésének a) pontjára, amelyek alapján a Bizottság javaslatát benyújtotta a Parlamenthez (C9‑0136/2023),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Számvevőszék 2023. április 18-i véleményére[footnoteRef:1], [1:  	A Hivatalos Lapban még nem tették közzé.] 

–	tekintettel az Európai Gazdasági és Szociális Bizottság 2023. július 13-i véleményére[footnoteRef:2], [2:  	HL C 349., 2023.9.29., 167. o.] 

–	tekintettel a Régiók Bizottságának 2023. november 30-i véleményére[footnoteRef:3], [3:  	HL C, C/2024/1049, 2024.2.9., ELI: http://data.europa.eu/eli/C/2024/1049/oj.] 

–	tekintettel az illetékes bizottság által az eljárási szabályzat 74. cikkének (4) bekezdése alapján jóváhagyott ideiglenes megállapodásra és a Tanács képviselőjének 2024. március 21-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 59. cikkére,
–	tekintettel a Külügyi Bizottság és a Közlekedési és Idegenforgalmi Bizottság véleményére, 
–	tekintettel az Ipari, Kutatási és Energiaügyi Bizottság jelentésére (A9-0426/2023),
1.	elfogadja első olvasatban az alábbi álláspontot;
2.	tudomásul veszi a Bizottság ezen állásfoglaláshoz csatolt nyilatkozatát, amelyet az Európai Unió Hivatalos Lapjának C sorozatában tesznek majd közzé;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

Az Európai Parlament álláspontja, amely első olvasatban 2024. április 24-én került elfogadásra a kiberfenyegetések és -események észlelése, valamint az azokra való felkészülés és reagálás érdekében az Unión belüli szolidaritás és képességek megerősítését célzó intézkedések meghatározásáról, és az (EU) 2021/694 rendelet módosításáról szóló (EU) 2025/... európai parlamenti és tanácsi rendelet (a kiberszolidaritásról szóló rendelet) elfogadására tekintettel
(A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2025/38 rendelettel.) 


MELLÉKLET A JOGALKOTÁSI ÁLLÁSFOGLALÁSHOZ
A Bizottság költségvetési nyilatkozata a kiberbiztonsági fenyegetések és események észlelése, valamint az azokra való felkészülés és reagálás céljából az Unión belüli szolidaritás és képességek megerősítését célzó intézkedések meghatározásáról szóló, 2024. december 19-i (EU) 2025/38 európai parlamenti és tanácsi rendelet[footnoteRef:4] (a kiberszolidaritásról szóló rendelet) tekintetében  [4:  	HL L, 2025/38, 2025.1.15., ELI: http://data.europa.eu/eli/reg/2025/38/oj.] 

(1)	A Bizottság 2023 áprilisában tette közzé a kiberbiztonsági szolidaritásról szóló jogszabályra irányuló javaslatot kísérő pénzügyi kimutatását. Azóta a vonatkozó becsült adatok más jogalkotási aktusok elfogadása vagy várható elfogadása miatt megváltoztak.
(2)	2024. március 5-én a társjogalkotók előzetes politikai megállapodásra jutottak arról, hogy a pénzügyi kimutatásban előirányzott, a Digitális Európa program 4. egyedi célkitűzéséből („Fejlett digitális készségek”) a 3. egyedi célkitűzésbe ("Kiberbiztonság és bizalom”) történő átcsoportosítást 22 millió EUR-ra korlátozzák.
(3)	Az előzetes politikai megállapodás feltételeinek tükrözése érdekében a Bizottság aktualizálta a kiberbiztonsági szolidaritásról szóló jogszabály pénzügyi kimutatását a 2. („Mesterséges intelligencia”), a 3. („Kiberbiztonság és bizalom”) és a 4. („Fejlett digitális készségek”) egyedi célkitűzés pénzügyi keretösszegei tekintetében, figyelembe véve a társjogalkotók által elfogadott átcsoportosításokat.
(4)	Ennek megfelelően az aktualizált pénzügyi kimutatásban szereplő, a 2025–2027-es időszakra vonatkozó pénzügyi keretösszegek – a Bizottság az éves költségvetési eljárás keretében fennálló hatásköreinek sérelme nélkül – a következők:
–	[544 726 000 EUR] a 2. („Mesterséges intelligencia”) egyedi célkitűzésre, figyelembe véve a 3. („Kiberbiztonság és bizalom”) egyedi célkitűzésre átcsoportosított 65 millió EUR-t;
–	[44 451 000 EUR] a 3. („Kiberbiztonság és bizalom”) egyedi célkitűzésre – a Bizottság közvetlen irányítása alá tartozó rész, amelyből 26 millió EUR a 2. és 4. egyedi célkitűzésből került átcsoportosításra.
–	[353 190 613 EUR] a 3. („Kiberbiztonság és bizalom”) egyedi célkitűzésre – az Európai Kiberbiztonsági Kompetenciaközpont által kezelt rész, beleértve 61 millió EUR átcsoportosítását a 2. és 4. egyedi célkitűzésből.
–	[167 162 423 EUR] a 4. („Fejlett digitális készségek”) egyedi célkitűzésre, figyelembe véve a 3. („Kiberbiztonság és bizalom”) egyedi célkitűzésre átcsoportosított 22 millió EUR-t;
(5)	Az uniós kiberbiztonsági tartalékot a Bizottság közvetlen irányítása alá tartozó 3. („Kiberbiztonság és bizalom”) egyedi célkitűzés pénzügyi keretösszegéből finanszírozzák (amelynek az aktualizált pénzügyi kimutatás szerinti becsült értéke [44 451 000] EUR).

